กหดหกดหกดหกดประกาศกระทรวงการคลังเรื่องการอนุญาตให้บริษัทเงินทุนและบริษัทเครดิตฟองซิเอร์ประกอบกิจการให้บริการด้านงานสนับสนุนแก่บุคคลอื่น เพื่อให้บริษัทเงินทุนและบริษัทเครดิตฟองซิเอร์สามารถใช้ทรัพยากรที่มีอยู่ให้เกิดประโยชน์มากยิ่งขึ้นอันจะเป็นการลดภาระต้นทุนในการดำเนินงานรวมทั้งเป็นการเพิ่มความยืดหยุ่นในโครงสร้างขององค์กรเพื่อให้มีขีดความสามารถในการแข่งขันสูงขึ้นรัฐมนตรีว่าการกระทรวงการคลังอาศัยอำนาจตามความในมาตรา๗ (๕) มาตรา ๒๐ (๖) วรรคหนึ่งและมาตรา ๕๔ (๔) วรรคหนึ่งแห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์พ.ศ. ๒๕๒๒และที่แก้ไขเพิ่มเติมอนุญาตให้บริษัทเงินทุนและบริษัทเครดิตฟองซิเอร์ประกอบกิจการให้บริการด้านงานสนับสนุนแก่บุคคลอื่นได้ดังต่อไปนี้ข้อ๑ให้ยกเลิกประกาศกระทรวงการคลัง เรื่อง การอนุญาตให้บริษัทเงินทุนและบริษัทเครดิตฟองซิเอร์ประกอบกิจการให้บริการด้านงานสนับสนุนแก่บุคคลอื่นลงวันที่ ๒๕ ธันวาคม ๒๕๔๔ข้อ๒ ในประกาศนี้งานสนับสนุน หมายถึงงานปฏิบัติการด้านเงินทุนหรือเครดิตฟองซิเอร์ที่เป็นการเอื้ออำนวยต่อการดำเนินงานปกติรวมถึงงานบัญชีและการเงิน งานเทคโนโลยีสารสนเทศ งานตรวจสอบภายในงานด้านกำกับดูแลการปฏิบัติตามกฎหมาย (Compliance) หรืองานสนับสนุนที่มีลักษณะคล้ายคลึงกับงานดังกล่าวบุคคลอื่น หมายถึงบริษัทแม่ บริษัทลูก และบริษัทร่วม ของบริษัทเงินทุนและบริษัทเครดิตฟองซิเอร์นั้นที่ประกอบธุรกิจทางการเงิน หรือประกอบธุรกิจที่เป็นงานสนับสนุนที่ให้บริการเฉพาะกับบริษัทแม่บริษัทลูก หรือบริษัทร่วมในกลุ่มเท่านั้นบริษัท หมายถึงบริษัทจำกัด บริษัทมหาชนจำกัด ห้างหุ้นส่วนจำกัด ห้างหุ้นส่วนสามัญนิติบุคคลหรือนิติบุคคลอื่นบริษัทแม่ หมายถึงบริษัทที่มีอำนาจควบคุมกิจการของบริษัทอื่น บริษัทลูก หมายถึง (๑) บริษัทที่มีบริษัทอื่นมีอำนาจควบคุมกิจการของบริษัทนั้น(๒) บริษัทลูกของบริษัทตาม (๑) ต่อไปทุกทอดบริษัทร่วม หมายถึงบริษัทลูกที่มีบริษัทแม่ร่วมกันอำนาจควบคุมกิจการ หมายถึง (๑) การที่บริษัทหนึ่งมีหุ้นในอีกบริษัทหนึ่งเกินกว่าร้อยละห้าสิบของหุ้นที่จำหน่ายได้แล้วทั้งหมดไม่ว่าโดยทางตรงหรือทางอ้อม(๒) การที่บริษัทหนึ่งมีอำนาจควบคุมคะแนนเสียงส่วนใหญ่ในที่ประชุมผู้ถือหุ้นของอีกบริษัทหนึ่งไม่ว่าโดยทางตรงหรือทางอ้อม หรือไม่ว่าเพราะเหตุอื่นใดหรือ(๓) การที่บริษัทหนึ่งมีอำนาจควบคุมการแต่งตั้งหรือถอดถอนกรรมการตั้งแต่กึ่งหนึ่งของกรรมการทั้งหมดในอีกบริษัทหนึ่งในกรณีที่บริษัทหนึ่งมีหุ้นในอีกบริษัทหนึ่งตั้งแต่ร้อยละยี่สิบขึ้นไปของหุ้นที่จำหน่ายได้แล้วทั้งหมดไม่ว่าโดยทางตรงหรือทางอ้อม ให้สันนิษฐานไว้ก่อนว่าบริษัทที่มีหุ้นดังกล่าวมีอำนาจควบคุมกิจการอีกบริษัทหนึ่งธุรกิจทางการเงิน หมายถึงธุรกิจธนาคารพาณิชย์ ธุรกิจเงินทุน ธุรกิจเครดิตฟองซิเอร์ ธุรกิจหลักทรัพย์ธุรกิจเช่าซื้อ ธุรกิจลิสซิ่ง ธุรกิจประกันชีวิต ธุรกิจบริหารสินทรัพย์ธุรกิจแฟคตอริ่ง หรือธุรกิจอื่นตามที่ธนาคารแห่งประเทศไทยประกาศกำหนดข้อ๓บริษัทเงินทุนและบริษัทเครดิตฟองซิเอร์ที่ประสงค์จะประกอบกิจการให้บริการด้านงานสนับสนุนแก่บุคคลอื่นต้องปฏิบัติดังนี้(๑) กำหนดนโยบายการประกอบกิจการให้บริการด้านงานสนับสนุนแก่บุคคลอื่นและได้รับความเห็นชอบจากคณะกรรมการบริษัทเงินทุนหรือบริษัทเครดิตฟองซิเอร์(๒) กำหนดรายละเอียดประเภทของการให้บริการขั้นตอนหรือวิธีการดำเนินการ ขอบเขตความรับผิดชอบ การบริหารความเสี่ยงการคิดค่าธรรมเนียมหรือค่าบริการระหว่างกัน ระบบการควบคุมภายในและระบบการรักษาความปลอดภัยในการเก็บรักษาข้อมูลและทรัพย์สินของทั้งบริษัทเงินทุนหรือบริษัทเครดิตฟองซิเอร์และผู้รับบริการ(๓) เก็บรักษาข้อกำหนดตาม (๑) และ (๒) ไว้ที่บริษัทเงินทุนหรือบริษัทเครดิตฟองซิเอร์เพื่อที่ธนาคารแห่งประเทศไทยสามารถตรวจสอบได้ตลอดเวลาเมื่อบริษัทเงินทุนหรือบริษัทเครดิตฟองซิเอร์ปฏิบัติตามเงื่อนไขที่กล่าวใน(๑) และ (๒) ครบถ้วนแล้วให้ถือว่ารัฐมนตรีว่าการกระทรวงการคลังอนุญาตให้บริษัทเงินทุนและบริษัทเครดิตฟองซิเอร์ดำเนินการตามขอบเขตธุรกรรมที่กำหนดไว้ได้ข้อ๔บริษัทเงินทุนและบริษัทเครดิตฟองซิเอร์ที่ได้รับอนุญาตตามข้อ ๓ วรรคสองต้องตรวจสอบดูแลให้มีการปฏิบัติตามขอบเขตและระเบียบที่กล่าวในข้อ ๓ (๑) (๒) และ (๓) โดยเคร่งครัดรวมทั้งตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องหรือที่มีกำหนดไว้ด้วยข้อ๕หากธนาคารแห่งประเทศไทยพบหรือทราบว่าการปฏิบัติของบริษัทเงินทุนและบริษัทเครดิตฟองซิเอร์ที่ได้รับอนุญาตตามข้อ๓ วรรคสอง ไม่เป็นไปตามที่กำหนดในข้อ ๓ (๑) (๒) (๓) หรือ ข้อ ๔ หรือไม่เหมาะสมธนาคารแห่งประเทศไทยจะให้บริษัทเงินทุนหรือบริษัทเครดิตฟองซิเอร์ชี้แจงเหตุผลและข้อเท็จจริงของการปฏิบัติดังกล่าวหากธนาคารแห่งประเทศไทยพิจารณาแล้วเห็นสมควรอาจเสนอรัฐมนตรีว่าการกระทรวงการคลังเพื่อพิจารณากำหนดเงื่อนไขใดๆให้บริษัทเงินทุนหรือบริษัทเครดิตฟองซิเอร์นั้นปฏิบัติเพิ่มเติมหรือยกเลิกการอนุญาตก็ได้ข้อ๖ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๖ มกราคม พ.ศ. ๒๕๔๖สมคิด จาตุศรีพิทักษ์รัฐมนตรีว่าการกระทรวงการคลัง[รก.๒๕๔๖/พ๕ง/๑/๑๔ มกราคม ๒๕๔๖]มณฑาทิพย์/พิมพ์๒๓ เมษายน ๒๕๔๖สุมลรัตน์/อรรถชัยแก้ไข๒๕ เมษายน ๒๕๔๖